PMIndiaData/PMIndiaSum huggingface dataset:
ഇലക്ട്രോണിക് ഉപകരണ ഭാഗങ്ങളുടെയും സെമി കണ്ടക്റ്ററിന്റെയും ഉല്‍പ്പാദനം പ്രോല്‍സാഹിപ്പിക്കുന്നതിനുള്ള പദ്ധതിക്ക് കേന്ദ്ര മന്ത്രിസഭ അംഗീകാരം നല്‍കി.

ഇലക്ട്രോണിക് ഉപകരണഭാഗങ്ങളും അര്‍ധചാലക വസ്തുക്കളും ഉല്‍പ്പാദിപ്പിക്കുന്നതിനു പ്രോല്‍സാഹനം നല്‍കുന്ന പദ്ധതിയുടെ ഭാഗമായി ഇലക്ട്രോണിക് ഉല്‍പ്പന്ന വിതരണ ശൃംഖല രൂപപ്പെടുത്തുന്നതിന് നിര്‍മാണ വസ്തുക്കളുടെ മൂലധനച്ചെലവിന്റെ 25 ശതമാനം സാമ്പത്തിക ആനുകൂല്യമായി നല്‍കാന്‍ പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗത്തിന്റെ അനുമതി. ഇലക്ട്രോണിക് ഉപകരണങ്ങളുടെ ആഭ്യന്തര ഉല്‍പ്പാദനത്തിന്റെ കുറവ് പരിഹരിക്കുന്നതിന് ഈ പദ്ധതി സഹായകമാകും. സാമ്പത്തിക ബാധ്യത: പദ്ധതിയുടെ ആകെ ചെലവ് ആനുകൂല്യം നല്‍കാന്‍ 3,252 കോടിയും ഭരണനിര്‍വഹണച്ചെലവ് 32 കോടിയും ഉള്‍പ്പെടെ ഏകദേശം 3,285 കോടി. നേട്ടങ്ങള്‍: 1. രാജ്യത്ത് ഇലക്ട്രോണിക് ഉപകരണ നിര്‍മാണത്തിന് അനുകൂല സാഹചര്യം വികസിക്കും. പ്രതീക്ഷിക്കുന്ന ഫലങ്ങള്‍ താഴെപ്പറയുന്നു. 2. ഇലക്ട്രോണിക് ഉപകരണ നിര്‍മാണം രാജ്യത്ത് കൂടുതല്‍ വര്‍ധിക്കുകയും ഇലക്ട്രോണിക് മൂല്യ ശൃംഖല ശക്തമാകുകയും ചെയ്യും. 3. 20,000 കോടിയോളം രൂപയുടെ പുതിയ നിക്ഷേപം ഇലക്ട്രോണിക്സ് മേഖലയില്‍ ഉണ്ടാകും. 4. ഈ പദ്ധതി നടപ്പാകുന്നതോടെ ഏകദേശം 1,50,000 നേരിട്ടുള്ള തൊഴില്‍ പ്രതീക്ഷിക്കപ്പെടുന്നു; ഇതിന്റെ മൂന്നിരട്ടി തൊഴിലുകള്‍ പരോക്ഷമായും ലഭിക്കും. അതായത്, പദ്ധതിയുടെ ആകെ തൊഴില്‍സാധ്യത കണക്കാക്കുന്നത് ഏകദേശം 6,00,000. 5. ഇലക്ട്രോണിക് ഉല്‍പ്പന്നങ്ങളുടെ ആഭ്യന്തര നിര്‍മാണത്തിനുള്ള ഉപകരണങ്ങള്‍ ഇറക്കുമതി ചെയ്യുന്നത് വന്‍തോതില്‍ വെട്ടിക്കുറയ്ക്കാനാകും. ഇതും രാജ്യത്തെ ഡിജിറ്റല്‍ ശൃംഖലയുടെ സുരക്ഷ വര്‍ധിപ്പിക്കും. പശ്ചാത്തലം: 2019 ഫെബ്രുവരി 25നു വിജ്ഞാപനം ചെയ്ത ഇലക്ട്രോണിക്സ് സംബന്ധമായ ദേശീയ നയം – 2019 ഇന്ത്യയെ ഇലക്ട്രോണിക് സംവിധാന രൂപകല്‍പ്പനയിലും ഉല്‍പ്പാദനത്തിലും ലോകത്തിന്റെ കേന്ദ്രമാക്കാന്‍ ലക്ഷ്യമിടുന്നു. ഇതിന് ചിപ്സെറ്റുകള്‍ ഉള്‍പ്പെടെ പ്രധാനപ്പെട്ട ഇലക്ട്രോണിക് ഉല്‍പ്പന്ന ഭാഗങ്ങളുടെ ഉല്‍പ്പാദനം പ്രോല്‍സാഹിപ്പിക്കുകയും ആഗോള തലത്തില്‍ ഈ വ്യവസായത്തെ മല്‍സരശേഷിയുള്ളതാക്കുകയും ചെയ്യണം. രാജ്യത്ത് ഇലക്ട്രോണിക്സ് ഉല്‍പ്പാദനത്തില്‍ ദീര്‍ഘകാലാടിസ്ഥാനത്തിലുള്ളതും സുസ്ഥിരവുമായ വളര്‍ച്ച ഉണ്ടാകുന്നതിന് ഇലക്ട്രോണിക് ഉപകരണങ്ങളുടെ ഭാഗങ്ങള്‍ ഉല്‍പാദിപ്പിക്കുന്നതില്‍ ആകര്‍ഷകമായ അന്തരീക്ഷം പ്രധാനമാണ്; ഇതുവഴി കൃത്യമായ സാമ്പത്തിക ലാഭം നേടാനും സാധിക്കേണ്ടതുണ്ട്. ഇതിന്റെ ഭാഗമായാണ് ഉല്‍പ്പാദന കേന്ദ്രം, ഉപകരണങ്ങള്‍, വ്യവസായ സ്ഥാപനങ്ങളിലെ ഗവേഷണ, വികസന പ്രവര്‍ത്തനങ്ങള്‍ ഉള്‍പ്പെടെയുള്ള മറ്റ് അനുബന്ധ പ്രവര്‍ത്തനങ്ങള്‍ തുടങ്ങി കൃത്യമായി നിശ്ചയിച്ച കാര്യങ്ങള്‍ക്ക് മൂലധനച്ചെലവിന്റെ 25 ശതമാനം പ്രത്യേക ആനുകൂല്യം നല്‍കുന്നത്. മൊബൈല്‍ ഇലക്ട്രോണിക്സ്, ഉപഭോക്തൃ ഇലക്ട്രോണിക്സ്, വ്യവസായ ഇലക്ട്രോണിക്സ്, ഓട്ടോമോട്ടീവ് ഇലക്ട്രോണിക്സ്, മെഡിക്കല്‍ ഇലക്ട്രോണിക്സ്, തന്ത്രപ്രധാന ഇലക്ട്രോണിക്സ്, ഊര്‍ജ്ജ ഇലക്ട്രോണിക്സ്, ടെലികോം ഉപകരണങ്ങള്‍, കമ്പ്യൂട്ടര്‍ ഹാര്‍ഡ്‌വെയര്‍ തുടങ്ങിയവയുടെ ഉല്‍പ്പാദനത്തില്‍ വന്‍ കുതിപ്പുണ്ടാകാന്‍ ഇത് കാരണമാകും.
പ്രധാനമന്ത്രി സംഗ്രഹാലയ, 5G ലോഞ്ച്, അഹമ്മദാബാദ് മെട്രോ, അംബാജി നവീകരണം എന്നിവയെക്കുറിച്ചുള്ള പൗരന്മാരുടെ അഭിപ്രായങ്ങൾക്ക് പ്രധാനമന്ത്രി മറുപടി നൽകി

പ്രധാനമന്ത്രി സംഗ്രഹാലയ മുതൽ 5G ലോഞ്ച്, അഹമ്മദാബാദ് മെട്രോ, അംബാജി നവീകരണം വരെയുള്ള വിഷയങ്ങളിൽ പ്രധാനമന്ത്രി ശ്രീ നരേന്ദ്ര മോദി പൗരന്മാരുടെ ഒരു വിഭാഗത്തിന് മറുപടി നൽകി. പ്രധാനമന്ത്രി സംഗ്രഹാലയയെ കുറിച്ച് : പറഞ്ഞത് നന്നായി ! അഹമ്മദാബാദ് മെട്രോയിൽ ഒരു ഗെയിം ചേഞ്ചറായി : അറിഞ്ഞതിൽ സന്തോഷം. അഹമ്മദാബാദിനെ സംബന്ധിച്ചിടത്തോളം മെട്രോ വലിയ ഒരു മാറ്റമായിരിക്കും. 5G പോലുള്ള വികസന സംരംഭങ്ങളിൽ ഒരമ്മയുടെ സന്തോഷത്തെ കുറിച്ച് നിങ്ങളുടെ അമ്മയ്ക്ക് എന്റെ നമസ്കാരം! വാത്സല്യത്താൽ വിനയാന്വിതനായി കഴിഞ്ഞ കുറച്ച് വർഷങ്ങളായി മഹത്തായ പ്രവർത്തനങ്ങൾ നടത്തിയ അംബാജി സന്ദർശിക്കാൻ കൂടുതൽ വിനോദസഞ്ചാരികളോടും ഭക്തരോടും അഭ്യർത്ഥിക്കുന്നു. ഇതിൽ 51 ശക്തിപീഠങ്ങളിലെ ക്ഷേത്രങ്ങൾ, ഗബ്ബർ തീർഥിലെ പ്രവർത്തനങ്ങൾ, ശുചിത്വത്തിൽ ശ്രദ്ധ കേന്ദ്രീകരിക്കൽ എന്നിവ ഉൾപ്പെടുന്നു. On Ahmedabad Metro as a game-changer On a mother’s happiness on development initiatives like 5G On urging more tourists and devotees to visit Ambaji, where great work has been done in in the last few years. This includes the Temples of the 51 Shakti Peeths, the work at Gabbar Teerth and a focus on cleanliness. DS
പൂജനീയ സ്വാമി മഹാരാജ് ജിയുടെ ജയന്തി ദിനത്തിൽ പ്രധാനമന്ത്രി അദ്ദേഹത്തിന് ശ്രദ്ധാഞ്ജലി അർപ്പിച്ചു

പ്രമുഖ് സ്വാമി മഹാരാജ് ജിയുടെ ജയന്തി ദിനത്തിൽ പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ശ്രദ്ധാഞ്ജലി അർപ്പിച്ചു. ബിഎപിഎസ് സ്വാമിനാരായണൻ സൻസ്തയുടെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു; പൂജനീയ പ്രമുഖ് സ്വാമി മഹാരാജ് ജിയുടെ ജയന്തി ദിനത്തിൽ ഞാൻ അദ്ദേഹത്തിന് ശ്രദ്ധാഞ്ജലി അർപ്പിക്കുന്നു. അദ്ദേഹവുമായി ഒന്നിലധികം അവസരങ്ങളിൽ ഇടപഴകാൻ അവസരം ലഭിച്ചതും അദ്ദേഹത്തിൽ നിന്ന് വളരെയധികം വാത്സല്ല്യം ലഭിച്ചതും എന്റെ ഭാഗ്യമാണെന്ന് ഞാൻ കരുതുന്നു. സമൂഹത്തിനുള്ള മാർഗ്ഗദർശക സേവനത്തിന് ആഗോളതലത്തിൽ അദ്ദേഹം ആദരിക്കപ്പെടുന്നു. "
ധ്രുവ ശാസ്ത്ര രംഗത്ത് ഇന്ത്യ – സ്വീഡന്‍ സഹകരണം

ധ്രുവ ശാസ്ത്ര രംഗത്തെ സഹകരണം സംബന്ധിച്ച് കേന്ദ്ര ഭൗമശാസ്ത്ര മന്ത്രാലയവും, സ്വീഡനിലെ വിദ്യാഭ്യാസ ഗവേഷണ മന്ത്രാലയവും തമ്മില്‍ ഒപ്പു വച്ച ധാരണാപത്രം പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം വിലയിരുത്തി. സ്വീഡന്‍ രാജാവിന്റെയും. രാജ്ഞിയുടെയും ഇന്ത്യാ സന്ദര്‍ശന വേളയിലാണ് ധാരണാപത്രം ഒപ്പിട്ടത്. ഇന്ത്യയും, സ്വീഡനും അന്റാര്‍ട്ടിക് ഉടമ്പടിയിലും, അന്റാര്‍ട്ടിക്ക് പരിസ്ഥിതി സംരക്ഷണം സംബന്ധിച്ച ഉടമ്പടിയിലും കക്ഷികളാണ്. എട്ട് ആര്‍ട്ടിക്ക് രാജ്യങ്ങളിലൊന്നായ സ്വീഡന്‍ ആര്‍ട്ടിക്ക് കൗണ്‍സിലിലെ അംഗമാണ്. ഇന്ത്യയ്ക്ക് കൗണ്‍സിലില്‍ നിരീക്ഷക പദവിയാണുള്ളത്. ആര്‍ട്ടിക്കിലും, അന്റാര്‍ട്ടിക്കിലും സ്വീഡന് ഊര്‍ജ്ജസ്വലമായ ശാസ്ത്ര പദ്ധതികളാണുള്ളത്. ഇന്ത്യയ്ക്കും, പോളാര്‍ മേഖലകളിലും, സമുദ്ര മേഖലയിലും ദീര്‍ഘ നാളത്തെ സ്ഥിരമായ ശാസ്ത്ര ഗവേഷണ പരിപാടികളുണ്ട്. ധ്രുവ ശാസ്ത്ര രംഗത്ത് ഇന്ത്യയും, സ്വീഡനും തമ്മിലുള്ള കൂട്ടുപ്രവര്‍ത്തനം ഇരു രാജ്യങ്ങള്‍ക്കുമുള്ള വൈദഗ്ധ്യം പങ്കിടാന്‍ സഹായിക്കും.
കാലാവസ്ഥാ വ്യതിയാനത്തെക്കുറിച്ചുള്ള ഐക്യരാഷ്ട്രസഭാ സമ്മേളനം: സമാനമനസ്‌കരുമായി പ്രധാനമന്ത്രി കൂടിക്കാഴ്ച നടത്തി

പാരീസില്‍ ഈ വര്‍ഷം നടക്കാനിരിക്കുന്ന കാലാവസ്ഥാ വ്യതിയാനത്തെക്കുറിച്ചുള്ള ഐക്യരാഷ്ട്രസഭാ സമ്മേളനത്തിനുമുന്നോടിയായി പ്രധാനമന്ത്രി ശ്രീ. നരേന്ദ്ര മോദി ഇന്ത്യയുടേതിന് സമാനമായ ആശയങ്ങള്‍ പങ്കുവെക്കുന്ന വികസ്വര രാഷ്ട്രങ്ങളില്‍നിന്നുള്ള പ്രതിനിധി സംഘത്തലവന്‍മാരുമായി കൂടിക്കാഴ്ച നടത്തി. കാലാവസ്ഥാ വ്യതിയാനമുയര്‍ത്തുന്ന വെല്ലുവിളികളെ കുറിച്ച് വേണ്ടത്ര അറിവുള്ള ലോക രാഷ്ട്രങ്ങളെ കാലാവസ്ഥാ നീതിയുടെ അടിസ്ഥാനതത്വങ്ങളെക്കുറിച്ച് ബോധവാന്‍മാരാക്കണമെന്ന് പ്രധാനമന്ത്രി ആവശ്യപ്പെട്ടു. വികസനവും വളര്‍ച്ചയും പ്രകൃതിയുടെ ശത്രുക്കളാണെന്നും അതിനുവേണ്ടി പരിശ്രമിക്കുന്നവര്‍ കുറ്റക്കാരാണെന്നുമുള്ള തരത്തില്‍ ചില വിഭാഗങ്ങള്‍ നടത്തുന്ന പ്രചാരണങ്ങളെ ചെറുക്കണമെന്നും പ്രധാനമന്ത്രി ആവശ്യപ്പെട്ടു. വികസ്വര രാജ്യങ്ങള്‍ പരിസ്ഥിതിയുടെ ശത്രുക്കളല്ലെന്ന് ലോകത്തെ ബോധ്യപ്പെടുത്തണമെന്ന് അദ്ദേഹം പറഞ്ഞു. പരിസ്ഥിതി വിഷയങ്ങള്‍ ഉള്‍പ്പെടുത്തി ലോകമൊട്ടാകെ ഒരു ഏകീകൃത സ്‌കൂള്‍ സിലബസ് രൂപീകരിക്കണമെന്നും യുവതലമുറക്ക് കാലാവസ്ഥാ വ്യതിയാനത്തിനെതിരെ പോരാടാന്‍ പൊതുവായ ലക്ഷ്യങ്ങള്‍ മുന്നോട്ടുവെക്കാന്‍ ഇതു സഹായിക്കുമെന്നും പ്രധാനമന്ത്രി പറഞ്ഞു. ഊര്‍ജ്ജ ഉപഭോഗം കുറക്കാന്‍ ജീവിത ശൈലിയില്‍ മാറ്റം വരുത്തണമെന്നും പ്രധാനമന്ത്രി ആവശ്യപ്പെട്ടു. കേന്ദ്ര വനം, പരിസ്ഥിതി കാലാവസ്ഥാവ്യതിയാന വകുപ്പ് മന്ത്രി ശ്രീ. പ്രകാശ് ജാവ്‌ദേക്കറും കൂടിക്കാഴ്ചയില്‍ സന്നിഹിതനായിരുന്നു.
ദക്ഷിണ  കൊറിയയിലെ    നിയുക്‌ത  പ്രസിഡന്റ്  യൂൻ സുക്-യോളിന്   പ്രധാനമന്ത്രിയുടെ   അഭിനന്ദനം

ദക്ഷിണ കൊറിയൻ പ്രസിഡന്റ് തിരഞ്ഞെടുപ്പിലെ വിജയത്തിൽ നിയുക്ത പ്രസിഡന്റ് യൂൻ സുക്-യോളിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. ഒരു ട്വീറ്റിൽ പ്രധാനമന്ത്രി പറഞ്ഞു; " ദക്ഷിണ കൊറിയൻ പ്രസിഡന്റ് തിരഞ്ഞെടുപ്പിലെ വിജയത്തിന് നിയുക്ത പ്രസിഡന്റ് യൂൻ സുക്-യോളിനെ ഞാൻ ഊഷ്മളമായി അഭിനന്ദിക്കുന്നു. ഇന്ത്യ- ദക്ഷിണ കൊറിയ പ്രത്യേക തന്ത്രപരമായ പങ്കാളിത്തം കൂടുതൽ വിപുലീകരിക്കുന്നതിനും ശക്തിപ്പെടുത്തുന്നതിനും അദ്ദേഹത്തോടൊപ്പം പ്രവർത്തിക്കാൻ ഞാൻ ആഗ്രഹിക്കുന്നു.
ബഹിരാകാശം സമാധാനപരമായ ആവശ്യങ്ങള്‍ക്കായി ഉപയോഗപ്പെടുത്തുന്നതിനായി ഇന്ത്യയും ഉസ്‌ബെക്കിസ്ഥാനും തമ്മിലുള്ള കരാറിനു മന്ത്രിസഭയുടെ അനുമതി

ബഹിരാകാശം സമാധാനപരമായ ആവശ്യങ്ങള്‍ക്കായി ഉപയോഗപ്പെടുത്തുന്നതിനായി ഇന്ത്യയും ഉസ്‌ബെക്കിസ്ഥാനും തമ്മിലുള്ള കരാറിന്റെ നടത്തിപ്പു സംബന്ധിച്ച വിശദാംശങ്ങള്‍ പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം മുന്‍പാകെ അവതരിപ്പിക്കപ്പെട്ടു. ഉസ്‌ബെക്കിസ്ഥാന്‍ പ്രസിഡന്റിന്റെ ഔദ്യോഗിക ഇന്ത്യാ സന്ദര്‍ശനത്തിനിടെ 2018 ഒക്ടോബര്‍ ഒന്നിനു ന്യൂഡെല്‍ഹിയില്‍വെച്ചാണു കരാര്‍ ഒപ്പുവെക്കപ്പെട്ടത്. പ്രധാന ഫലം: കരാര്‍ ഒപ്പുവെക്കുന്നത് ഇന്ത്യയും ഉസ്‌ബെക്കിസ്ഥാനുമായുള്ള സഹകരണം ശക്തിപ്പെടുത്തുന്നതോടൊപ്പം ഭൂമിയുടെ റിമോട്ട് സെന്‍സിങ്ങിലും ഉപഗ്രഹ ആശയവിനിമയത്തിലും ഉപഗ്രഹാധിഷ്ഠിത ദിശാനിര്‍ണയത്തിലും ബഹിരാകാശ ശാസ്ത്രത്തിലും ബഹിരാകാശ പര്യവേക്ഷണത്തിലും പുതിയ ഗവേഷണ പ്രവര്‍ത്തനത്തിനും അപ്ലിക്കേഷന്‍ സാധ്യതകള്‍ക്കും ഊര്‍ജം പകരുകയും ചെയ്യും. നേട്ടം: ബഹിരാകാര സാങ്കേതിക വിദ്യ മാനവികതയുടെ നേട്ടത്തിനായി ഉപയോഗപ്പെടുത്തുന്നതിനുള്ള സംയുക്ത പ്രവര്‍ത്തനത്തിലേക്കു നയിക്കുന്നതാണു കരാര്‍. കരാര്‍ വ്യവസ്ഥകള്‍ നടപ്പാക്കുന്നതിനായി സമയബന്ധിതമായ പ്രവര്‍ത്തിക്കുന്നതിനു സംയുക്ത പ്രവര്‍ത്തന ഗ്രൂപ്പ് രൂപീകരിക്കുന്നതിനും കരാര്‍ വഴിവെക്കും.
പാലക്കാട് ബസ്സപകടം : ജീവഹാനിയിൽ  പ്രധാനമന്ത്രി അനുശോചിച്ചു ;

കേരളത്തിലെ പാലക്കാട് ജില്ലയിലുണ്ടായ റോഡപകടത്തിലെ ജീവഹാനിയിൽ പ്രധാനമന്ത്രി നരേന്ദ്ര മോദി ദുഃഖം രേഖപ്പെടുത്തി. മരിച്ചവരുടെ കുടുംബങ്ങളെ അദ്ദേഹം അനുശോചനം അറിയിക്കുകയും പരിക്കേറ്റവർ വേഗം സുഖം പ്രാപിക്കാൻ പ്രാർത്ഥിക്കുകയും ചെയ്‌തു. അപകടത്തിൽ മരണമടഞ്ഞ ഓരോ വ്യക്തിയുടെയും അടുത്ത ബന്ധുക്കൾക്ക് പി എം എൻ ആർ എഫിൽ നിന്ന് 2 ലക്ഷം രൂപ നൽകും. പരിക്കേറ്റവർക്ക് 50,000 രൂപ വീതവും നൽകും. പ്രധാനമന്ത്രിയുടെ ഓഫീസ് ട്വീറ്റ് ചെയ്തു : ” കേരളത്തിലെ പാലക്കാട് ജില്ലയിലെ വടക്കഞ്ചേരിയിലുണ്ടായ റോഡപകടത്തിലെ ജീവഹാനിയിൽ പ്രധാനമന്ത്രി നരേന്ദ്ര മോദി ദുഃഖം രേഖപ്പെടുത്തി . മരിച്ചവരുടെ കുടുംബങ്ങളെ അനുശോചനം അറിയിക്കുകയും പരിക്കേറ്റവർ വേഗം സുഖം പ്രാപിക്കട്ടെയെന്ന് പ്രാർത്ഥിക്കുകയും ചെയ്തു. അപകടത്തിൽ മരണമടഞ്ഞ ഓരോ വ്യക്തിയുടെയും അടുത്ത ബന്ധുവിന് പി എം എൻ ആർ എഫിൽ നിന്ന് 2 ലക്ഷം രൂപ നൽകും. പരിക്കേറ്റവർക്ക് 50,000 രൂപ വീതവും നൽകും .”
ഐ.എ.എല്‍.എയ്ക്ക്  ഗവണ്‍മെന്റിതര സ്ഥാപനത്തില്‍ നിന്നും ഗവണ്‍മെന്റുകള്‍ക്കിടയിലുള്ള സ്ഥാപനമാകാന്‍ അനുമതി

ഇന്റര്‍നാഷണല്‍ അസോസിയേഷന്‍ ഓഫ് മറൈന്‍ എയ്ഡ് ടു നാവിഗേഷന്‍ ആന്റ് ലൈറ്റ്ഹൗസിന്(ഐ.എ.ഏല്‍.എ) ഗവണ്‍മെന്റിതര സ്ഥാപനത്തില്‍ (എന്‍.ജി.ഒ)നിന്നും ഗവണ്‍മെന്റുകള്‍ക്കിടയിലുള്ള സ്ഥാപനമാകാന്‍ (ഐ.ജി.ഒ) പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അനുമതി നല്‍കി. ഈ നടപടിയിലൂടെ ജലായാനങ്ങളുടെ ” സുരക്ഷിതവും കാര്യക്ഷമവും ലാഭകരവുമായ” നീക്കം പരിപോഷിപ്പിക്കാനാകും”. ഇത് ഐ.എ.എല്‍.എയെ രാജ്യാന്തര സമുദ്രയാന സംഘടനയ്ക്കും അന്താരാഷ്ട്ര ഹൈഡ്രോളിക് ഓര്‍ഗനൈസേഷനും തുല്യമാക്കും (ഐ.എം.ഒ)യും ഇന്റര്‍നാഷണല്‍ ഹൈഡ്രോളിക്ക് ഓര്‍ഗനൈസേഷനു (ഐ.എച്ച്.ഓ) മുഖവിലയ്‌ക്കെടുക്കും. പശ്ചാത്തലം: ഫ്രാന്‍സിലെ സെന്റ് ജെര്‍മെയ്നെന്‍ന്‍ ലെയി ആസ്ഥാനമായുള്ള ഐ.എ.എല്‍.എ ഫ്രഞ്ച് നിയമപ്രകാരം 1957ലാണ് രൂപീകൃതമായത്. 83 ദേശീയ അംഗങ്ങളുളള ഒരു പൊതുസഭയാണ് ഇതിന്റെ ഭരണം നടത്തുന്നത്. അതോടൊപ്പം ഭരണ നിര്‍വ്വഹണ കൗണ്‍സിലുമുണ്ട്. ഐ.എ.എല്‍.എ കൗണ്‍സിലില്‍ 24 ദേശീയ അംഗങ്ങളുമുണ്ട്. ഈ കൗണ്‍സിലിലെ അംഗമായ ഇന്ത്യയെ പ്രതിനിധീകരിക്കുന്നത് ഷിപ്പിംഗ് മന്ത്രാലയത്തിന് കീഴിലുള്ള ഡയറക്‌ട്രേറ്റ് ഓഫ് ജനറല്‍ ലൈറ്റ് ഹൗസുകളാണ്. 1927ലെ ലൈറ്റ്ഹൗസ് നിയമപ്രകാരം ആന്‍ഡമാന്‍ നിക്കോബാര്‍, ലക്ഷദ്വീപ് സമൂഹംഉള്‍പ്പെടെയുള്ള ഇന്ത്യയിലെ പൊതു ജലത്തിലൂടെ പോകുന്ന നാവികര്‍ക്ക് ഡയറക്ടര്‍ ജനറല്‍ ഓഫ് ലൈറ്റ് ഹൗസസ്സ് ആന്‍റ് ലൈറ്റ് ഷിപ്പ്സ് ( ഡി.ജി.എല്‍.എല്‍.) വേണ്ട സഹായം നല്‍കും. സ്‌പെയിനെ ലാ കോറുണയില്‍ 2014 മേയില്‍ ചേര്‍ന്ന ഇന്റര്‍നാഷണല്‍ അസോസിയേഷന്‍ ഓഫ് മറൈന്‍ എയ്ഡ്‌സ് ടു നാവിഗേഷന്‍ ലൈറ്റ്ഹൗസ് അതോറിറ്റീസിന്റെ (ഐ.എ.എല്‍.എ) പൊതുസഭയുടെ പന്ത്രണ്ടാം യോഗത്തില്‍ അംഗീകരിച്ച പ്രമേയത്തില്‍ ഇരുപത്തിയൊന്നാം നൂറ്റാണ്ടില്‍ ഐ.എ.എല്‍.എയുടെ ലക്ഷ്യങ്ങക്ക് കൂടുതല്‍ ഗുണകരമാക്കുന്നതിനായി ഐ.എ.എല്‍.എ എന്‍.ജി.ഒയില്‍ നിന്നും ഐ.ജി.ഒയിലേക്ക് മാറുന്നതാണ് നല്ലതെന്ന് ശക്തമായ വിശ്വാസം പ്രകടിപ്പിച്ചിരുന്നു.
അലിഗഡിലെ രാജ മഹേന്ദ്ര പ്രതാപ് സിംഗ് സർവകലാശാലയ്ക്ക്  പ്രധാനമന്ത്രി ചൊവ്വാഴ്ച്ച തറക്കല്ലിടും  ഉത്തർപ്രദേശ് പ്രതിരോധ വ്യവസായ ഇടനാഴിയുടെ മാതൃകയും പ്രധാനമന്ത്രി സന്ദർശിക്കും

ഉത്തർപ്രദേശിലെ അലിഗഡിൽ രാജ മഹേന്ദ്ര പ്രതാപ് സിംഗ് സ്റ്റേറ്റ് യൂണിവേഴ്സിറ്റിയുടെ ശിലാസ്ഥാപനം പ്രധാനമന്ത്രി ശ്രീ നരേന്ദ്ര മോദി 2021 സെപ്റ്റംബർ 14 ന് ഉച്ചയ്ക്ക് 12 മണിയോടെ നിർവ്വഹിക്കും ഉത്തർപ്രദേശ് പ്രതിരോധ വ്യവസായ ഇടനാഴിയുടെ അലിഗഡ് നോഡിന്റെയും രാജ മഹേന്ദ്ര പ്രതാപ് സിംഗ് സ്റ്റേറ്റ് യൂണിവേഴ്സിറ്റിയുടെയും പ്രദർശന മാതൃകകളും പ്രധാനമന്ത്രി സന്ദർശിക്കും. രാജ മഹേന്ദ്ര പ്രതാപ് സിംഗ് സ്റ്റേറ്റ് യൂണിവേഴ്സിറ്റിയെക്കുറിച്ച് മഹാനായ സ്വാതന്ത്ര്യസമര സേനാനിയും വിദ്യാഭ്യാസ പ്രവർത്തകനും സാമൂഹിക പരിഷ്കർത്താവുമായ രാജ മഹേന്ദ്ര പ്രതാപ് സിംഗ് ജിയുടെ സ്മരണയുടെ ബഹുമാനാർത്ഥം സംസ്ഥാന ഗവൺമെന്റാണ് സർവകലാശാല സ്ഥാപിക്കുന്നത്. ലോധ ഗ്രാമത്തിലും അലിഗഡിലെ കോൾ തഹസിലിലെ മുസേപൂർ കരീം ജറൗലി ഗ്രാമത്തിലുമായി മൊത്തം 92 ഏക്കറിലാണ് സർവ്വകലാശാല സ്ഥാപിക്കുന്നത്. ഇത് അലിഗഡ് ഡിവിഷനിലെ 395 കോളേജുകൾക്ക് അഫിലിയേഷൻ നൽകും. . യുപിയുടെ പ്രതിരോധ വ്യവസായ ഇടനാഴിയെക്കുറിച്ച് ഉത്തർപ്രദേശിൽ ഒരു പ്രതിരോധ വ്യവസായ ഇടനാഴി സ്ഥാപിക്കുന്നതിനെ കുറിച്ച് പ്രധാനമന്ത്രി പ്രഖ്യാപിച്ചത് 2018 ഫെബ്രുവരി 21 ന് ലക്നൗവിൽ യുപി നിക്ഷേപക ഉച്ചകോടി ഉദ്ഘാടനം ചെയ്യവെയാണ്. അലിഗഡ്, ആഗ്ര, കാൺപൂർ, ചിത്രകൂട് , ഝാൻസി , ലക്നൗ – എന്നിങ്ങനെ 6 നോഡുകൾ പ്രതിരോധ വ്യവസായ ഇടനാഴിയിൽ ആസൂത്രണം ചെയ്തു. അലിഗഡ് നോഡിൽ, ഭൂമി അനുവദിക്കൽ പ്രക്രിയ പൂർത്തിയായി, 19 സ്ഥാപനങ്ങൾക്ക് ഭൂമി അനുവദിച്ചു, അവർ നോഡിൽ 1245 കോടി രൂപ നിക്ഷേപിക്കും. ഉത്തർപ്രദേശിലെ ഡിഫൻസ് ഇൻഡസ്ട്രിയൽ കോറിഡോർ രാജ്യത്തെ പ്രതിരോധ ഉൽപാദന മേഖലയിൽ സ്വയംപര്യാപ്തമാക്കുന്ന തിനും 'മെയ്ക്ക് ഇൻ ഇന്ത്യ' പ്രോത്സാഹിപ്പിക്കുന്നതിനും സഹായിക്കും. യുപി ഗവർണറും മുഖ്യമന്ത്രിയും ചടങ്ങിൽ പങ്കെടുക്കും.
പ്രധാനമന്ത്രി ഐ.പി.എസ് പ്രൊബേഷണര്‍മാരുമായി കൂടിക്കാഴ്ച നടത്തും

ഐ.പി.എസ് പ്രൊബേഷണര്‍മാരുമായി പ്രധാനമന്ത്രി ശ്രീ. നരേന്ദ്ര മോദി നാളെ (സെപ്റ്റംബര്‍ 4 വെള്ളിയാഴ്ച) വീഡിയോ കോണ്‍ഫറന്‍സിലൂടെ ആശയവിനിമയം നടത്തും. വെള്ളിയാഴ്ച രാവിലെ 11 ന് സര്‍ദാര്‍ വല്ലഭ്ഭായ് പട്ടേല്‍ നാഷണല്‍ പൊലീസ് അക്കാദമിയില്‍ (എസ്.വി.പി എന്‍പിഎ) നടക്കുന്ന ദിക്ഷാന്ത് പരേഡ് പരിപാടിയിലാണ് പ്രധാനമന്ത്രി ഐ.പി.എസ് പ്രൊബേഷണര്‍മാരുമായി സംവദിക്കുക. 28 വനിതകള്‍ ഉള്‍പ്പെടെ 131 ഐപിഎസ് പ്രൊബേഷണര്‍മാരാണ് അക്കാദമിയില്‍ 42 ആഴ്ച നീണ്ട ബേസിക് കോഴ്‌സ് ഫേസ് -1 പരിശീലനം പൂര്‍ത്തിയാക്കിയത്്. മസ്സൂറിയിലെ ലാല്‍ ബഹാദൂര്‍ ശാസ്ത്രി നാഷണല്‍ അക്കാദമി ഓഫ് അഡ്മിനിസ്ട്രേഷനിലും തെലങ്കാനയിലെ ഡോ. മാരി ചന്ന റെഡ്ഡി എച്ച്ആര്‍ഡി ഇന്‍സ്റ്റിറ്റ്യൂട്ടിലും ഫൗണ്ടേഷന്‍ കോഴ്‌സ് പൂര്‍ത്തിയാക്കിയ ശേഷം 2018 ഡിസംബര്‍ 17-നാണ് അവര്‍ അക്കാദമിയില്‍ എത്തിയത്. എസ്.വി.പി എന്‍പിഎയിലെ അടിസ്ഥാന പരിശീലനത്തിനിടെ നിയമം, അന്വേഷണം, ഫോറന്‍സിക്, നേതൃത്വം, നിര്‍വഹണം, ക്രിമിനോളജി, പബ്ലിക് ഓര്‍ഡര്‍, ആഭ്യന്തര സുരക്ഷ, ധാര്‍മ്മികത, മനുഷ്യാവകാശം, ആധുനിക ഇന്ത്യന്‍ പൊലീസിങ്, ഫീല്‍ഡ് ക്രാഫ്റ്റ്, തന്ത്രങ്ങള്‍, ആയുധ പരിശീലനം, ഫയറിങ് തുടങ്ങി വിവിധ ഇന്‍ഡോര്‍, ഔട്ടഡോര്‍ വിഷയങ്ങളില്‍ പ്രൊബേഷണര്‍മാര്‍ അറിവ് കരസ്ഥമാക്കി.
ഡെല്‍ഹിയിലെ അനധികൃത കോളനികളിലെ താമസക്കാര്‍ക്ക് ഉടമസ്ഥാവകാശം നല്‍കുന്നതിനും കൈമാറ്റ, പണയ അവകാശം നല്‍കുന്നതിനും പദ്ധതി നിര്‍ദേശിക്കാന്‍ കമ്മിറ്റി രൂപീകരിക്കുന്നതിനു മന്ത്രിസഭാ അനുമതി

ഡെല്‍ഹിയിലെ അനധികൃത കോളനികളിലെ താമസക്കാര്‍ക്ക് ഉടമസ്ഥാവകാശം നല്‍കുന്നതിനും കൈമാറ്റ, പണയ അവകാശം നല്‍കുന്നതിനും പദ്ധതി നിര്‍ദേശിക്കാന്‍ കമ്മിറ്റി രൂപീകരിക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അനുമതി നല്‍കി. ഡെല്‍ഹി ലെഫ്റ്റനന്റ് ഗവര്‍ണര്‍ അധ്യക്ഷനായുള്ള സമിതിയില്‍ താഴെപ്പറയുന്നവര്‍ അംഗങ്ങളായിരിക്കും. 1. വൈസ് ചെയര്‍മാന്‍, ഡെല്‍ഹി വികസന അതോറിറ്റി (ഡി.ഡി.എ.) 2. അഡീഷണല്‍ സെക്രട്ടറി, കേന്ദ്ര പാര്‍പ്പിട-നഗരവികസന മന്ത്രാലയം 3. ഡെല്‍ഹി ദേശീയ തലസ്ഥാന പ്രദേശ ചീഫ് സെക്രട്ടറി 4. പൂര്‍വ, ഉത്തര, ദക്ഷിണ ഡെല്‍ഹി കോര്‍പറേഷനുകളുടെ കമ്മീഷണര്‍മാര്‍ 5. ഡെല്‍ഹി അര്‍ബന്‍ ആര്‍ട്‌സ് കമ്മീഷന്‍ അധ്യക്ഷന്‍ 6. ഡെല്‍ഹി സ്‌കൂള്‍ ഓഫ് പ്ലാനിങ് ആന്‍ഡ് ആര്‍കിടെക്ചറിലെ നഗരഗതാഗതം പ്രൊഫസര്‍ 7. നഗരകാര്യങ്ങള്‍ക്കായുള്ള ദേശീയ ഇന്‍സ്റ്റിറ്റ്യൂട്ടിലെ നഗരകാര്യ ആസൂത്രകനും ഡയറക്ടറും 8. ഡെല്‍ഹി അഗ്നിശമന സേനാ മുന്‍ ഡയറക്ടര്‍ 9. മെംബര്‍ സെക്രട്ടറിയായി ഡി.ഡി.എ. പ്രിന്‍സിപ്പല്‍ കമ്മീഷണര്‍. കമ്മിറ്റി 90 ദിവസത്തിനകം കേന്ദ്ര പാര്‍പ്പിട-നഗരവികസന മന്ത്രാലയത്തിനു റിപ്പോര്‍ട്ട് സമര്‍പ്പിക്കും. അതോടെ ക്യാബിനറ്റ് സെക്രട്ടേറിയറ്റിന്റെ അറിവോടെ കമ്മിറ്റി ശുപാര്‍ശകള്‍ പരിഗണിക്കും. നേട്ടങ്ങള്‍: കമ്മിറ്റിയുടെ ശുപാര്‍ശകള്‍ ഡെല്‍ഹിയിലെ അനധികൃത കോളനികളില്‍ കഴിയുന്നവര്‍ക്ക് ഉടമസ്ഥാവകാശമോ പണയാവകാശമോ നല്‍കുന്നതിനു വഴിയൊരുക്കും. ഇതാദ്യമാണ് ഡെല്‍ഹിയിലെ അനധികൃത കോളനികളിലെ താമസക്കാര്‍ക്ക് ഇത്തരം അവകാശങ്ങള്‍ നല്‍കുന്നതിനു ശ്രമമുണ്ടാകുന്നത്.
കോമൺവെൽത്ത് ഗെയിംസ് : വെങ്കലം നേടിയ ഭാരോദ്വഹന താരം പി. ഗുരുരാജയെ പ്രധാനമന്ത്രി അഭിനന്ദിച്ചു

2022 കോമൺവെൽത്ത് ഗെയിംസിൽ വെങ്കലം നേടിയതിന് ഭാരോദ്വഹന താരം പി. ഗുരുരാജയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. ട്വീറ്റിൽ പ്രധാനമന്ത്രി പറഞ്ഞു; "പി. ഗുരുരാജയുടെ നേട്ടത്തിൽ അതിയായ സന്തോഷമുണ്ട്! കോമൺ‌വെൽത്ത് ഗെയിംസിൽ വെങ്കലം നേടിയതിന് അദ്ദേഹത്തിന് അഭിനന്ദനങ്ങൾ. മികച്ച പ്രതിരോധവും നിശ്ചയദാർഢ്യവും അദ്ദേഹം പ്രകടിപ്പിച്ചു. അദ്ദേഹത്തിന്റെ കായിക യാത്രയിൽ ഇനിയും നിരവധി നാഴികക്കല്ലുകൾ ഉണ്ടാകട്ടെയെന്ന് ഞാൻ ആശംസിക്കുന്നു."
ബല്‍റാം ജാക്കറുടെ നിര്യാണത്തില്‍ പ്രധാനമന്ത്രിയുടെ അനുശോചനം

ബല്‍റാം ജാക്കറുടെ നിര്യാണത്തില്‍ പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു. തന്റെ ദീര്‍ഘകാലത്തെ രാഷ്ട്രീയ യാതയില്‍ നമ്മുടെ പാര്‍ലമെന്ററി ജനാതിപത്യത്തെ സമ്പന്നമാക്കിയ ജനകീയ നേതാവായിരുന്നു പ്രധാനമന്ത്രി അനുശോചന സമ്മേളനത്തില്‍ പറഞ്ഞു. ബല്‍റാം ജാക്കറുടെ നിര്യാണത്തില്‍ ദു:ഖിക്കുന്നുവെന്ന് പറഞ്ഞ പ്രധാനമന്ത്രി അദ്ദേഹത്തിന്റെ ആത്മാവിന് നിത്യശാന്തി നേരുകയും ചെയ്തു.
എ.എ.ഐയിലെ ചില ഓപ്പറേഷണല്‍ വിഭാഗം ജീവനക്കാര്‍ക്ക് ഡി.പി.ഇ. നിര്‍ദേശിക്കുന്ന 50% (പ്രീ-റിവൈസ്ഡ്) പരിധിക്കപ്പുറം ചില ആനുകൂല്യങ്ങള്‍ നല്‍കുന്നതിനു സ്ഥിരപ്പെടുത്തുന്നതിനു മന്ത്രിസഭയുടെ അനുമതി

എയര്‍പോര്‍ട്ട് അതോറിറ്റി ഓഫ് ഇന്ത്യ(എ.എ.ഐ.)യുടെ എയര്‍ ട്രാഫിക് കണ്‍ട്രോളര്‍മാര്‍, കമ്മ്യൂണിക്കേഷന്‍ ഓഫീസര്‍മാര്‍, പൈലറ്റുമാര്‍ എന്നീ എക്‌സിക്യൂട്ടീവുകള്‍ക്ക് പൊതു സംരംഭ വകുപ്പ് (ഡി.പി.ഇ.) നിജപ്പെടുത്തിയ 50 ശതമാന(പ്രീറിവൈസ്ഡ്)ത്തിലും അധികം ചില ആനുകൂല്യങ്ങള്‍ (റേറ്റിങ് അലവന്‍സ്, സ്‌ട്രെസ് അലവന്‍സ്, പ്രൊഫിഷ്യന്‍സി അലവന്‍സ്, ഫ്‌ളൈയിങ് അലവന്‍സ്, ഇന്‍സ്ട്രക്ടര്‍ അലവന്‍സ്) സ്ഥിരീകരിക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അനുമതി നല്‍കി. ഈ ആനുകൂല്യങ്ങള്‍ 35% (പുതുക്കിയ) പരിധിക്കു പുറത്തു നിര്‍ത്തും. ഉയര്‍ന്ന അറിവും വൈഭവവും ആവശ്യമുള്ള ഗൗരവമേറിയ ജോലിയാണിത്. വ്യോമഗതാഗതം പലതവണ വര്‍ധിച്ച സാഹചര്യത്തില്‍ ഈ സാങ്കേതിക വിദഗ്ധരാണു നമ്മുടെ ആകാശത്തെ വ്യോമഗതാഗത പ്രവര്‍ത്തനങ്ങള്‍ സുരക്ഷിതമായി നിലനിര്‍ത്തുന്നത് എന്നതിനാലാണു വര്‍ധന വരുത്താന്‍ തീരുമാനിച്ചത്. കഴിവുള്ളവരെ ആകര്‍ഷിക്കാനും നിലവില്‍ ജോലി ചെയ്യുന്നവരെ നിലനിര്‍ത്താനും ഇതു സഹായകമാകും. ഇതുവഴി ലോകോത്തര നിലവാരത്തിലുള്ള സൗകര്യങ്ങള്‍ വിമാനയാത്രികര്‍ക്കു പ്രദാനം ചെയ്യാന്‍ സാധിക്കും.
വിവിധ ആഘോഷ വേളകളില്‍ പ്രധാനമന്ത്രി ജനങ്ങള്‍ക്ക് ആശംസകള്‍ നേര്‍ന്നു

വിവിധ ആഘോഷ വേളകളില്‍ പ്രധാനമന്ത്രി ശ്രീ. നരേന്ദ്ര മോദി രാജ്യത്തെമ്പാടുമുള്ള ജനങ്ങള്‍ക്ക് ആശംസകള്‍ നേര്‍ന്നു. വിവിധ ആഘോഷവേളകളില്‍ രാജ്യത്തെമ്പാടുമുള്ള ജനങ്ങള്‍ക്ക് ആശംസകള്‍. ഈ ഉത്സവങ്ങള്‍ രാജ്യത്തെ സാഹോദര്യ മനോഭാവം കൂടുതല്‍ ആഴത്തിലുള്ളതാക്കട്ടെ. അത് സന്തോഷവും നല്ല ആരോഗ്യവും കൊണ്ടുവരട്ടെ. വരും സമയങ്ങളില്‍ കോവിഡ്-19 ഭീഷണിക്കെതിരെ ഒരുമിച്ച് പോരാടാനുള്ള ശക്തി നമുക്ക് ലഭിക്കട്ടെ. ശുഭോ നബോ ബര്‍ഷോ, പൊയ്‌ല ബൈശാഖ് ആശംസകള്‍. എല്ലാവര്‍ക്കും ആരോഗ്യവും പുഗോഗതിയുമുള്ള ഒരു വര്‍ഷം ആശംസിക്കുന്നു. എല്ലാവര്‍ക്കും സന്തോകരമായ വിഷു ആശംസിക്കുന്നു! പുതു വര്‍ഷം പുതിയ പ്രതീക്ഷകളും പുതിയ ഊര്‍ജ്ജവും പ്രദാനം ചെയ്യുന്നു. വരും വര്‍ഷം എല്ലാവരുടെയും ജീവിതത്തില്‍ നല്ല ആരോഗ്യവും സൗഖ്യവും കൊണ്ടുവരട്ടെ. എല്ലാവര്‍ക്കും പുത്താണ്ടു ആശംസകള്‍. സന്തോഷവും ആരോഗ്യവും നിറഞ്ഞ ഒരു വര്‍ഷത്തിനായി പ്രാര്‍ത്ഥിക്കുന്നു. ബൊഹാഗ് ബിഹുവിന്റെ പാവന വേളയില്‍ ശുഭാശംസകകള്‍”, ട്വീറ്റുകളുടെ ഒരു പരമ്പരയില്‍ പ്രധാനമന്ത്രി പറഞ്ഞു.
മഹാത്മാഗാന്ധിയുടെ ജയന്തി ദിനത്തിൽ പ്രധാനമന്ത്രി രാജ്ഘട്ടിൽ പുഷ്പാഞ്ജലി അർപ്പിച്ചു

മഹാത്മാഗാന്ധിയുടെ ജയന്തി ദിനത്തിൽ പ്രധാനമന്ത്രി ശ്രീ നരേന്ദ്ര മോദി ഇന്ന് രാജ്ഘട്ടിൽ പുഷ്പാർച്ചന നടത്തി. ട്വീറ്റിൽ പ്രധാനമന്ത്രി പറഞ്ഞു: "രാജ്ഘട്ടിൽ മഹാത്മാഗാന്ധിക്ക് പുഷ്പാഞ്ജലി അർപ്പിച്ചു. അദ്ദേഹത്തിന്റെ ആദർശങ്ങൾ ആഗോളതലത്തിൽ പ്രതിധ്വനിക്കുന്നു, അദ്ദേഹത്തിന്റെ ചിന്തകൾ ദശലക്ഷക്കണക്കിന് ആളുകൾക്ക് ശക്തി നൽകി.
ഇന്ത്യയിലുടനീളമുള്ള ഹർ ഘർ തിരംഗ ആവേശത്തിന്റെ  ദൃശ്യങ്ങൾ പ്രധാനമന്ത്രി പങ്കുവെച്ചു

പ്രധാനമന്ത്രി ശ്രീ നരേന്ദ്ര മോദി രാജ്യമെമ്പാടുമുള്ള ഹർ ഘർ തിരംഗ അഭിയാന് വേണ്ടിയുള്ള ആവേശത്തിന്റെ ഉദാഹരണങ്ങൾ പങ്കുവെച്ചു. പ്രധാനമന്ത്രി ട്വീറ്റ് ചെയ്തു: "അലൗകിക രംഗം! രാജ്യത്തിന്റെ വെള്ളത്തിലും കരയിലും ആകാശത്തും ത്രിവർണ പതാക അലയടിക്കുന്നത് കാണുമ്പോൾ ഓരോ ഇന്ത്യക്കാരനും സന്തോഷിക്കുന്നു. #ഹർഘർ തിരംഗ" "ഈ ആവേശത്തിനു നന്ദി! ത്രിവർണ പതാകയോടുള്ള അനുപമമായ ആദരവിന്റെ ഈ ധീരമായ ദൃശ്യം ഇന്ത്യക്കാരുടെ ആവേശവും തീക്ഷ്ണതയും കാണിക്കുന്നു. #ഹർഘർ തിരംഗ" "അത്ഭുതം! ഇന്ത്യയുടെ ഭാവി നേതാക്കൾ നിറയുന്ന ഇത്തരം ത്രിവർണ യാത്രകൾ എല്ലാവരിലും ദേശസ്നേഹത്തിന്റെ ചൈതന്യം നിറയ്ക്കാൻ പോകുന്നു. #ഹർഘർ തിരംഗ"
ഗാന്ധിനഗറില്‍ വനിതാ സര്‍പഞ്ചുമാരുടെ കണ്‍വെന്‍ഷനി(സ്വച്ഛ് ശക്തി 2017)ല്‍ പ്രധാനമന്ത്രി പ്രസംഗിച്ചു

ഗാന്ധിനഗറില്‍ വനിതാ സര്‍പഞ്ചുമാരുടെ കണ്‍വെന്‍ഷ(സ്വച്ഛ് ശക്തി 2017)നെ പ്രധാനമന്ത്രി ശ്രീ. നരേന്ദ്ര മോദി അഭിസംബോധന ചെയ്തു. ശുചിത്വമാര്‍ന്ന ഇന്ത്യയുടെ സൃഷ്ടിക്കായി അളവറ്റ സംഭാവനകള്‍ അര്‍പ്പിച്ച സര്‍പഞ്ചുമാരെ ആദരിക്കാനുള്ള അവസരമാണിതെന്ന് അദ്ദേഹം പറഞ്ഞു. ശുചിത്വമാണു രാഷ്ട്രീയസ്വാതന്ത്ര്യത്തേക്കാള്‍ പ്രധാനമെന്നു പ്രസ്താവിച്ച മഹാത്മാഗാന്ധിയുടെ 150ാം ജന്മവാര്‍ഷികം 2019ലാണെന്നു പ്രധാനമന്ത്രി ഓര്‍മിപ്പിച്ചു. ശുചിത്വം പാലിക്കാന്‍ നടത്തിവരുന്ന ശ്രമങ്ങള്‍ അതേ ആവേശത്തോടെ തുടരണമെന്നു ചടങ്ങിനെത്തിയവരോട് അദ്ദേഹം ആഹ്വാനം ചെയ്തു. ശുചിത്വം നമുക്കു ശീലമായിത്തീരണമെന്നു പ്രധാനമന്ത്രി പറഞ്ഞു. ശുചിത്വം പാലിക്കുകയും മാലിന്യം ഒഴിവാക്കുകയും ചെയ്താല്‍ ഏറ്റവും നേട്ടമുണ്ടാകുക ദരിദ്രര്‍ക്കാണെന്നും അദ്ദേഹം വ്യക്തമാക്കി. പല കെട്ടുകഥകളും അര്‍ഥവല്ലാത്തവയാണെന്നു തെളിയിച്ചവരാണ് ഇന്ന് ആദരിക്കപ്പെടുന്നതെന്നും ഗ്രാമീണ ഇന്ത്യയില്‍ എങ്ങനെ സൃഷ്ടിപരമായ മാറ്റം ആരംഭിച്ചുവെന്നു കാട്ടിത്തന്നവരാണ് അവരെന്നും പ്രധാനമന്ത്രി പറഞ്ഞു. ഗുണപരമായ മാറ്റം സൃഷ്ടിക്കാന്‍ ആഗ്രഹിക്കുന്ന വനിതാ സര്‍പഞ്ചുമാരെ കാണുമ്പോള്‍ സൃഷ്ടിപരമായ മാറ്റം കൊണ്ടുവരാനുള്ള ദൃഢനിശ്ചയം അവര്‍ക്കുണ്ടെന്നു തിരിച്ചറിയാന്‍ സാധിക്കുന്നുണ്ടെന്ന് അദ്ദേഹം വെളിപ്പെടുത്തി. ‘ബേഠി ബച്ചാവോ, ബേഠി പഠാവോ’ പദ്ധതിയെക്കുറിച്ചു പരാമര്‍ശിക്കവേ പെണ്‍ഭ്രൂണഹത്യ അവസാനിപ്പിക്കുന്നതില്‍ വനിതാ സര്‍പഞ്ചുമാര്‍ക്ക് ഏറെ ചെയ്യാന്‍ സാധിക്കുമെന്നു പ്രധാനമന്ത്രി ചൂണ്ടിക്കാട്ടി. വിവേചനം സ്വീകാര്യമല്ലെന്നും ആണ്‍കുട്ടികള്‍ക്കും പെണ്‍കുട്ടികള്‍ക്കും വിദ്യാഭ്യാസം നേടാന്‍ തുല്യമായ അവസരങ്ങള്‍ ലഭ്യമാക്കണമെന്നും അദ്ദേഹം പറഞ്ഞു. നമ്മുടെ ഗ്രാമങ്ങളില്‍ ഗണ്യമായ മാറ്റം സൃഷ്ടിക്കാന്‍ സാങ്കേതികവിദ്യക്കു സാധിക്കുമെന്നു ശ്രീ. നരേന്ദ്ര മോദി വ്യക്തമാക്കി. അവാര്‍ഡ് ജേതാക്കളെ അഭിനന്ദിക്കവേ, അവര്‍ രാജ്യത്തിനാകെ പ്രചോദനം പകരുന്നുവെന്നു പ്രധാനമന്ത്രി പറഞ്ഞു.
പടിഞ്ഞാറന്‍ പെരിഫെറല്‍ എക്‌സ്പ്രസ് വേയുടെ കുന്ദ്‌ലി-മനേസര്‍ സെക്ഷനും ബല്ലബ്ഗഢ്-മുജേസര്‍ മെട്രോ ലിങ്കും പ്രധാനമന്ത്രി ഉദ്ഘാടനം ചെയ്തു

കുന്ദ്‌ലി-മനേസര്‍-പാല്‍വല്‍ (കെ.എം.പി.) പടിഞ്ഞാറന്‍ പെരിഫറല്‍ എക്‌സ്പ്രസ് വേയുടെ കുന്ദ്‌ലി-മനേസര്‍ സെക്ഷന്റെ ഉദ്ഘാടനം ഹരിയാന ഗുരുഗ്രാമിലെ സുല്‍ത്താന്‍പൂരില്‍ പ്രധാനമന്ത്രി ശ്രീ. നരേന്ദ്ര മോദി നിര്‍വഹിച്ചു. ബല്ലബ്ഗഢ്-മുജേസര്‍ മെട്രോ ലിങ്കിന്റെ ഉദ്ഘാടനവും നിര്‍വഹിച്ച അദ്ദേഹം, ശ്രീ വിശ്വകര്‍മ നൈപുണ്യ സര്‍വകലാശായ്ക്കു തറക്കല്ലിടുകയും ചെയ്തു. ചടങ്ങിനു സാക്ഷ്യംവഹിക്കാനെത്തിയ വന്‍ പുരുഷാരത്തെ അഭിസംബോധന ചെയ്യവേ, എക്‌സ്പ്രസ് വേയും മെട്രോ പദ്ധതിയും ഹരിയാനയില്‍ ഗതാഗത വിപ്ലവം സൃഷ്ടിക്കുമെന്നു പ്രധാനമന്ത്രി പറഞ്ഞു. ശ്രീ. വിശ്വകര്‍മ നൈപുണ്യ സര്‍വകലാശാല ഈ മേഖലയിലെ യുവാക്കള്‍ക്ക് ഏറെ ഗുണകരമാകുമെന്നും അദ്ദേഹം വ്യക്തമാക്കി. കെ.എം.പി. എക്‌സ്പ്രസ് വേ നിര്‍മാണം മുന്‍ഗണനാക്രമത്തില്‍ പൂര്‍ത്തിയാക്കപ്പെടുമന്നു കേന്ദ്ര ഗവണ്‍മെന്റ് ഉറപ്പുവരുത്തിയിരുന്നു എന്നു ശ്രീ. നരേന്ദ്ര മോദി വെളിപ്പെടുത്തി. ഡെല്‍ഹിയിലെയും പരിസരപ്രദേശങ്ങളിലെയും മലിനീകരണം കുറച്ചുകൊണ്ടുവരുന്നതില്‍ നിര്‍ണായക പങ്കു വഹിക്കാന്‍ എക്‌സ്പ്രസ് വേക്കു സാധിക്കുമെന്ന് അദ്ദേഹം വ്യക്തമാക്കി. പൂതിയ പദ്ധതി ജീവിതം എളുപ്പമാക്കിത്തീര്‍ക്കുകയും പരിസ്ഥിതിസൗഹൃദപരമായ യാത്ര സുസാധ്യമാക്കുകയും ചെയ്യുമെന്നു പ്രധാനമന്ത്രി കൂട്ടിച്ചേര്‍ത്തു. ഗതാഗത സൗകര്യത്തിന്റെ ആവശ്യകത ചൂണ്ടിക്കാട്ടിയ അദ്ദേഹം, അതു പുരോഗതിയുടെയും ശാക്തീകരണത്തിന്റെയും പ്രാപ്യതയുടെയും മാധ്യമമാണെന്നു ചൂണ്ടിക്കാട്ടി. ഹൈവേകളും മെട്രോകളും ജലപാതകളും ഉള്‍പ്പെടുന്ന ഗതാഗത സംവിധാനത്തിന്റെ നിര്‍മാണത്തിലൂടെ ഉല്‍പാദനം, നിര്‍മാണം, സേവന മേഖലകളില്‍ ഉള്‍പ്പെടെ തൊഴിലവസരങ്ങള്‍ സൃഷ്ടിക്കപ്പെടുമെന്നു പ്രധാനമന്ത്രി വിശദീകരിച്ചു. 2014ല്‍ പ്രതിദിനം 12 കിലോമീറ്റര്‍ ഹൈവേ നിര്‍മിച്ചിരുന്ന സ്ഥാനത്ത് ഇപ്പോള്‍ 27 കിലോമീറ്ററാണ് ഓരോ ദിവസവും നിര്‍മിക്കപ്പെടുന്നതെന്ന് അദ്ദേഹം വെൡപ്പെടുത്തി. ഇന്ത്യയെ നവീകരിക്കുന്നതിനുള്ള കേന്ദ്ര ഗവണ്‍മെന്റിന്റെ ഇച്ഛാശക്തിയും വീക്ഷണവും ആണ് ഇതിലൂടെ പ്രകടമാകുന്നതെന്നും പ്രധാനമന്ത്രി കൂട്ടിച്ചേര്‍ത്തു. രാജ്യത്തെ യുവാക്കളുടെ പ്രതീക്ഷകള്‍ യാഥാര്‍ഥ്യമാക്കുന്നതിനു ഗവണ്‍മെന്റ് പ്രതിജ്ഞാബദ്ധമാണെന്ന് അദ്ദേഹം പ്രഖ്യാപിച്ചു. പുതിയ തൊഴിലവസരങ്ങള്‍ ഉപയോഗപ്പെടുത്താന്‍ യുവാക്കളെ സജ്ജമാക്കാന്‍ ശ്രീ വിശ്വകര്‍ണ നൈപുണ്യ സര്‍വകലാശാലയ്ക്കു സാധിക്കുമെന്നു പ്രധാനമന്ത്രി പ്രത്യാശ പ്രകടിപ്പിച്ചു. കേന്ദ്ര ഗവണ്‍മെന്റിന്റെ വീക്ഷണം വിജയകരമായി നടപ്പാക്കിയതിനു ഹരിയാന ഗവണ്‍മെന്റിനെ അദ്ദേഹം അഭിനന്ദിച്ചു. ഹരിയാനയിലെ യുവാക്കള്‍ രാജ്യത്തിന്, വിശേഷിച്ച് കായിക മേഖലയ്ക്ക്, നല്‍കിവരുനന സേവനങ്ങളെ പ്രധാനമന്ത്രി പ്രകീര്‍ത്തിച്ചു.
രണ്ടാമത് ഇന്റഗ്രേറ്റഡ് ചെക് പോസ്റ്റ് ജോഗ്ബനി-വിരാട്‌നഗറില്‍ പ്രധാനമന്ത്രി സംയുക്തമായി ഉദ്ഘാടനം ചെയ്യും

രണ്ടാമത് ഇന്റഗ്രേറ്റഡ് ചെക് പോസ്റ്റിന്റെ ഉദ്ഘാടനം ജോഗ്ബനി-വിരാട്‌നഗറില്‍ പ്രധാനമന്ത്രി ശ്രീ. നരേന്ദ്ര മോദി നേപ്പാള്‍ പ്രധാനമന്ത്രി ശ്രീ. കെ.പി.ഒലിയുമായി ചേര്‍ന്നു സംയുക്തമായി നിര്‍വഹിക്കും. ഇന്ത്യ-നേപ്പാള്‍ അതിര്‍ത്തിയില്‍ വ്യാപാരവും ജനസഞ്ചാരവും ക്രമീകരിക്കുന്നതിനായി ഇന്ത്യയുടെ സഹായത്തോടെയാണ് ജോഗ്ബനി-വിരാട്‌നഗറില്‍ രണ്ടാമത് ഇന്റഗ്രേറ്റഡ് ചെക് പോസ്റ്റ് ആരംഭിച്ചത്. നേപ്പാളില്‍ ഭൂകമ്പം നിമിത്തം നശിച്ച വീടുകള്‍ പുനര്‍നിര്‍മിക്കാന്‍ ഇന്ത്യയുടെ സഹായത്തോടെ നടന്നുവരുന്ന പദ്ധതിയുടെ പുരോഗതി ഇരു പ്രധാനമന്ത്രിമാരും ചേര്‍ന്നു വിലയിരുത്തും. ഗോര്‍ഖ, നുവാകോട് ജില്ലകളിലായി 50,000 വീടുകള്‍ നിര്‍മിക്കാനായിരുന്നു കേന്ദ്ര ഗവണ്‍മെന്റിന്റെ പദ്ധതി. ഇതില്‍ 45,000 വീടുകള്‍ പൂര്‍ത്തിയായിക്കഴിഞ്ഞു.